《题朱雪岩小影图文公之后居南雄者》
明代·陈谟

一鹤传书海上回，氅衣正对雪花开。燕云赋罢空前席，粤水归吟但废台。

遗像有神看画史，诸孙传业待春魁。考亭云谷高风在，长有书香付后来。

作者简介：（1305—1400）元明间江西泰和人，字一德。幼能诗文，尤精经学，旁及子史百家。隐居不求仕，而究心经世之务。尝谓学必敦本，必先变化气质，若礼乐、刑政、钱谷、甲兵、度数之详，亦不可不讲习。洪武初征至京师议礼，宋濂等请留为国学师，引疾辞。家居教授，屡应聘为江浙考试官。学者称海桑先生。有《海桑集》。